Solicitat să comenteze o posibilă candiatură a Elenei Udrea la prezidenţiale, Ponta a răspuns: „Nu pot decât să urez succes, ca să citez din doamna Firea, candidatului unic al dreptei, domnul Iohannis, doamna Macovei, doamna Udrea, cine mai e, că mai sunt câţiva...treaba lor ce fac”.

„Ideea e următoarea: există în România în acest moment un singur reprezetant în campania prezidenţială al dreptei, şi acela este domnul Tăriceanu. Eu sunt reprezentant al centru-stânga, iar ceilalţi sunt reprezentanţii domnului Băsescu. Ce vor decide oamenii? Probabil dreapta – domnul Tăriceanu, sau stânga – eu”, a adăugat Ponta.